Adidas og AaB har forlænget deres aftale, så den nu gælder indtil 2016. - Med adidas som partner er AaB's spillere og trænerstab sikret udstyr af højeste kvalitet. Aftalen markerer samtidig starten på en mere offensiv salgsindsats fra vores side af AaB merchandise. En opgave der hidtil har været outsourcet, siger AaBs administrerende direktør Poul Sørensen. De to parter har arbejdet sammen siden 2009. Med tilfredshed fra begge parter. - Vi har været tilfredse, siden vi tilbage i 2009 igen fik en aftale med AaB, som både nationalt og ikke mindst i regionen har et stærkt brand. En forlængelse er derfor naturlig, siger Mikkel Christensen, der er Country Manager hos adidas Group Danmark. AaBs nye hjemmebanetrøje bliver præsenteret henover sommeren 2012. Udebanetrøjen må man vente lidt længere på. Den forventes offentliggjort omkring jul.

Opsummering:
Adidas vil fremover også være på brystet af AaB-spillerne.